Ehdotus: neuvoston päätös assosiaationeuvostossa vahvistettavasta yhteisön kannasta Latvian osallistumiseen kulttuurialalla toteutettavaan yhteisön ohjelmaan /* KOM/98/0358 lopull. - CNS 98/0203 */



Virallinen lehti nro C 215 , 10/07/1998 s. 0021



Ehdotus neuvoston päätökseksi assosiaationeuvostossa vahvistettavasta yhteisön kannasta Latvian osallistumiseen kulttuurialalla toteutettavaan yhteisön ohjelmaan (98/C 215/07) (ETA:n kannalta merkityksellinen teksti) KOM(1998) 358 lopull. - 98/0203(CNS) (Komission esittämä 10 päivänä kesäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 128 artiklan 3 kohdan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhdeltä puolen Euroopan yhteisöjen ja niiden jäsenvaltioiden sekä toiselta puolen Latvian assosioinnista tehty Eurooppa-sopimus tuli voimaan 1 päivänä helmikuuta 1998, Eurooppa-sopimuksen 109 artiklan mukaisesti Latvia voi osallistua yhteisön puiteohjelmiin, erityisohjelmiin, hankkeisiin tai muihin toimiin erityisesti kulttuurialalla, ja assosiaationeuvosto päättää Latvian sanotussa artiklassa tarkoitettuihin toimiin osallistumisen ehdoista, kulttuuriperintöä koskevasta yhteisön toimintaohjelmasta (jäljempänä "Rafael") 13 päivänä lokakuuta 1997 tehdyssä Euroopan parlamentin ja neuvoston päätöksessä N:o 2228/97/EY (1) ja erityisesti sen 6 artiklassa säädetään, että Keski- ja Itä-Euroopan assosioituneet maat voivat osallistua tähän ohjelmaan assosiaatiosopimusten yhteisön ohjelmiin osallistumista koskevien lisäpöytäkirjojen edellytysten mukaisesti, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Latvian Eurooppa-sopimuksella perustetussa assosiaationeuvostossa vahvistettava yhteisön kanta, joka koskee Latvian osallistumista yhteisön kulttuuria koskevaan ohjelmaan, on esitetty liitteenä olevassa assosiaationeuvoston päätösluonnoksessa. (1) EYVL L 305, 8.11.1997, s. 31. Luonnos - EY:n ja Latvian assosiaationeuvoston päätös Latvialle asetettavista ehdoista kulttuurialalla toteutettavaan yhteisön ohjelmaan osallistumiseksi ASSOSIAATIONEUVOSTO, joka ottaa huomioon yhdeltä puolen Euroopan yhteisöjen ja niiden jäsenvaltioiden sekä toiselta puolen Latvian assosioinnista tehdyn Eurooppa-sopimuksen ja erityisesti sen 109 artiklan (1), sekä katsoo, että sanotun Eurooppa-sopimuksen 109 artiklan mukaisesti Latvia voi osallistua yhteisön puiteohjelmiin, erityisohjelmiin, hankkeisiin ja muihin yhteisön toimiin ertyisesti kulttuurialalla, ja assosiaationeuvosto päättää Latvian sanotussa artiklassa tarkoitettuihin toimiin osallistumisen ehdoista, ON PÄÄTTÄNYT SEURAAVAA: 1 artikla Latvia osallistuu Euroopan yhteisön Rafael-ohjelmaan liitteissä I ja II olevien ehtojen mukaisesti; kyseiset liitteet ovat olennainen osa tätä päätöstä. 2 artikla Tätä päätöstä sovelletaan ohjelman keston ajan. 3 artikla Tämä päätös tulee voimaan sen hyväksymistä seuraavan kuukauden ensimmäisenä päivänä. (1) EYVL L 26, 2.2.1998, s. 1. LIITE I Ehdot Latvian osallistumiselle Rafael-ohjelmaan 1. Latvia osallistuu kaikkiin Rafael-ohjelman, jäljempänä "ohjelma", toimiin kulttuuriperintöä koskevasta yhteisön toimintaohjelmasta (jäljempänä "Rafael") 13 päivänä lokakuuta 1997 tehdyssä Euroopan parlamentin ja neuvoston päätöksessä N:o 2228/97/EY vahvistettujen tavoitteiden, perusteiden, menettelyjen ja määräaikojen mukaisesti, ellei tässä päätöksessä toisin säädetä. 2. Osallistumisedellytykset täyttävien laitosten, latvialaisten järjestöjen ja yksityishenkilöiden hakemusten tekemiseen, arviointiin ja valintaan sovelletaan samoja ehtoja kuin osallistumisedellytykset täyttäviin yhteisön laitoksiin, järjestöihin ja yksityishenkilöihin. 3. Latvian ehdottamiin monikansallisiin hankkeisiin ja toimiin on otettava vähimmäismäärä kumppaneita yhteisön jäsenvaltioista ohjelman yhteisöllisen ulottuvuuden varmistamiseksi. Tästä vähimmäismäärästä päätetään ohjelmien toteuttamisen yhteydessä ottaen huomioon toimien luonne, yksittäisten hankkeiden osanottajien määrä ja ohjelmaan osallistuvien maiden määrä. 4. Latvia maksaa vuosittain Euroopan yhteisöjen yleiseen talousarvioon rahoitusosuuden kattaakseen sen ohjelmaan osallistumisesta aiheutuvat kustannukset (katso liite II). Assosiaatiokomitea voi tarvittaessa mukauttaa tätä rahoitusosuutta. 5. Yhteisön jäsenvaltiot ja Latvia tekevät voimassa olevien säännösten rajoissa kaikkensa helpottaakseen edellytykset täyttävien henkilöiden vapaata liikkuvuutta ja oleskelua Latviassa ja yhteisön jäsenvaltioissa tämän päätöksen soveltamisalaan kuuluviin ohjelmiin osallistumiseksi. 6. Euroopan yhteisöjen komissio ja Latvia arvioivat kumppanuuden perusteella jatkuvasti Latvian osallistumista ohjelmiin, sanotun kuitenkaan rajoittamatta komission ja yhteisön tilintarkastustuomioistuimen sellaisten tehtävien hoitoa, jotka koskevat ohjelman arviointia Rafael-ohjelmasta tehdyn päätöksen (10 artiklan) nojalla. Latvia antaa tarvittavat kertomukset komissiolle ja osallistuu yhteisön siinä yhteydessä määräämiin muihin erityistoimiin. 7. Latvia kutsutaan kaikkiin ennen ohjelmakomitean säännöllisiä kokouksia pidettäviin koordinointikokouksiin, joissa käsitellään tämän päätöksen täytäntöönpanoa koskevia kysymyksiä, sanotun kuitenkaan rajoittamatta Rafael-ohjelmasta tehdyn päätöksen 7 artiklassa tarkoitettuja menettelyjä. Komissio ilmoittaa Latvialle kyseisten säännöllisten kokousten tuloksista. 8. Hakemusmenettelyssä, sopimuksissa, annettavissa kertomuksissa ja muissa ohjelman hallinnollisissa järjestelyissä käytettävän kielen on oltava jokin yhteisön virallisista kielistä. LIITE II Latvian rahoitusosuus Rafael-ohjelmassa 1. Latvian rahoitusosuus kattaa: - ohjelmasta myönnettävän taloudellisen tuen latvialaisille osallistujille, - ohjelman hallinnolliset lisäkustannukset, jotka liittyvät komission vastuulla olevaan ohjelman hallinnointiin ja jotka aiheutuvat Latvian osallistumisesta ohjelmaan. 2. Kunakin varainhoitovuonna latvialaisten edunsaajien ohjelmasta saamien tukien tai muiden taloudellisten avustusten yhteismäärä ei saa olla suurempi kuin Latvian maksama rahoitusosuus sen jälkeen, kun hallinnollisluonteiset lisäkustannukset on vähennetty. Jos Latvian Euroopan yhteisöjen yleiseen talousarvioon maksama rahoitusosuus hallinnollisluonteisten lisäkustannusten vähentämisen jälkeen on suurempi kuin latvialaisten edunsaajien ohjelmasta saamien tukien tai muiden taloudellisten avustusten yhteismäärä, komissio siirtää ylijäämän seuraavan varainhoitovuoden talousarvioon, ja se vähennetään seuraavan vuoden rahoitusosuudesta. Jos tällainen ylijäämä jää jäljelle ohjelman päättyessä, vastaava määrä maksetaan takaisin Latvialle. 3. Latvian vuosittainen rahoitusosuus on 14 561 ecua vuodesta 1998. Tästä määrästä 953 ecua on tarkoitettu vuosittain käytettäväksi sellaisten hallinnollisluonteisten lisäkustannusten kattamiseen, jotka liittyvät komission vastuulla olevaan ohjelman hallinnointiin ja jotka aiheutuvat Latvian osallistumisesta siihen. 4. Yhteisöjen yleiseen talousarvioon sovellettavia varainhoitoasetuksia sovelletaan ertyisesti Latvian rahoitusosuuden hallintaan. Tämän päätöksen tultua voimaan ja kunkin seuraavan vuoden alussa komissio pyytää Latviaa maksamaan sen tämän päätöksen mukaista rahoitusosuutta vastaavat varat. Rahoitusosuus ilmoitetaan ecuina, ja se maksetaan komission ecumääräiselle pankkitilille. Latvia maksaa rahoitusosuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos rahoitusosuuden maksu viivästyy, Latvia maksaa korkoa maksamattomasta määrästä eräpäivästä alkaen. Korkona käytetään eräpäivän kuukautena voimassa olevaa Euroopan raha-asiain yhteistyörahaston ecumääräisiin toimiinsa soveltamaa korkoa korotettuna 1,5 prosenttiyksiköllä. 5. Latvia maksaa 3 kohdassa tarkoitetut ohjelmaan osallistumisestaan aiheutuvat kustannukset ja hallinnolliset lisäkustannukset kansallisesta talousarviostaan.